《宁远温泉》
明代·方拱乾

温与探汤异，边城旧擅名。无心何自热，有本得长清。

调燮功谁擅，寒暄理自平。衰年苦萧飒，一濯已春生。

作者简介：明末清初江南桐城人，字肃之，号坦庵。明崇祯元年进士，官少詹事。清顺治间荐补翰林学士，以江南科场案事谪戍宁古塔，捐资赎还，改号苏翁。卒年七十左右。有《宁古塔志》、《方詹事集》。